เงินบาทปิดตลาด 32.33/35
&nbsp;ธนาคารกรุงศรีอยุธยา รายงาน เงินบาทปิดตลาดเย็นนี้ที่ระดับ 32.33/35 ปรับตัวอ่อนค่าหลังเกิดเหตุปะทะ
28 เม.ย. 2553

ธนาคารกรุงศรีอยุธยา รายงาน เงินบาทปิดตลาดเย็นนี้ที่ระดับ 32.33/35 ปรับตัวอ่อนค่าหลังเกิดเหตุปะทะ
นักบริหารเงินจากธนาคารกรุงศรีอยุธยา เปิดเผยว่า เงินบาทปิดตลาดเย็นนี้ที่ระดับ 32.33/35 บาท/ดอลลาร์ ปรับตัวอ่อนค่าจากเปิดตลาดช่วงเช้าที่ 32.29/30 บาท/ดอลลาร์ รับข่าวเหตุรุนแรงทางการเมืองกรณีกลุ่มคนเสื้อแดงปะทะกับเจ้าหน้าที่บริเวณอนุสรณ์สถานแห่งชาติในช่วงบ่ายที่ผ่านมา      
"(เงินบาท)ปรับตัวอ่อนค่าตามสถานการณ์ความไม่สงบเหมือนตลาดหุ้นที่ร่วงลงมา 12 จุด เริ่มอ่อนตัวตั้งแต่ช่วงที่มีเรื่อง" นักบริหารเงิน กล่าว
นักบริหารเงิน มองว่า วันพรุ่งนี้(29 เม.ย.)ทิศทางเงินบาทยังต้องจับตาดูสถานการณ์ทางการเมืองในประเทศ หลังเกิดความรุนแรงขึ้นมา ประกอบกับปัจจัยจากต่างประเทศกรณีของประเทศกรีซและโปรตุเกส 
สำหรับความเคลื่อนไหวของสกุลเงินหลักต่างประเทศช่วงเช้านี้ เงินเยนอยู่ที่ระดับ 93.82/85 เยน/ดอลลาร์ ปรับตัวอ่อนค่าจากช่วงเช้าที่ระดับ 93.18/23 เยน/ดอลลาร์ ส่วนเงินยูโรอยู่ที่ระดับ 1.3186/87 ดอลลาร์/ยูโร ปรับตัวแข็งค่าจากช่วงเช้าที่ระดับ 1.3177/80 ดอลลาร์/ยูโร
นักบริหารเงิน คาดว่า วันพรุ่งนี้เงินบาทจะเคลื่อนไหวอยู่ในกรอบระหว่าง 32.10-32.50 บาท/ดอลลาร์